b'\n_START_ARTICLE_\nLeksikon YU mitologije\n_START_SECTION_\nPovijest\n_START_PARAGRAPH_\nIdejni pokreta\xc4\x8di projekta su Dejan Kr\xc5\xa1i\xc4\x87 i Ivan Molek (urednici tada\xc5\xa1njeg \xc4\x8dasopisa Start) te Dubravka Ugre\xc5\xa1i\xc4\x87, koji su 1989. godine uputili javnosti poziv za suradnju na projektu._NEWLINE_Projekt izrade Leksikona polazi od premise o potrebi artikulacije pojmova popularne kulture iz biv\xc5\xa1e Jugoslavije u svrhu istra\xc5\xbeivanja i definiranja navodnih "jugoslavenskih identiteta". Raspadom SFRJ i velikosrpskom agresijom na Hrvatsku i BiH do\xc5\xa1lo je do zastoja u realizaciji projekta, jer je . Demokratizacija i osamostaljenje republika je pokazala kako nikad nije postojao neki zajedni\xc4\x8dki kulturni identitet, nego su postojali razli\xc4\x8diti kulturalni identiteti u svakoj republici i autonomnoj pokrajini. Projekt je nakon kriznog razdoblja ipak nastavljen u drugoj polovici devedesetih godina. Ponovno je formirana redakcija projekta te je postavljena jednostavna internetska stranica._NEWLINE_U kreativnom procesu stvaranja Leksikona svoj doprinos dalo je na stotine autora najrazli\xc4\x8ditijih demografskih karakteristika, amatera i stru\xc4\x8dnjaka. Prikupljeni sadr\xc5\xbeaji su obuhva\xc4\x87ali bogat repertoar pojmova jugoslavenske popularne kulture, stilski, \xc5\xbeanrovski i jezi\xc4\x8dno raznolik. Iz korpusa prikupljenih materijala po\xc4\x8deo se oblikovati materijal za knjigu.\n_START_SECTION_\nSadr\xc5\xbeaj\n_START_PARAGRAPH_\nLeksikonske jedinice nisu grupirane tematski ve\xc4\x87 su izlo\xc5\xbeene abecednim redom. Obra\xc4\x91uju teme poznatih li\xc4\x8dnosti, pojava i drugih pojmova popularne kulture u biv\xc5\xa1oj Jugoslaviji, nerijetko upotpunjene duhovitim komentarima i opisima. Leksikon predstavlja svojevrsnu etnologiju svakodnevnog \xc5\xbeivota u republikama i autonomnim pokrajinama biv\xc5\xa1e Jugoslavije. Knjiga izromantizirano, jugonostalgi\xc4\x8darski prikazuje biv\xc5\xa1u dr\xc5\xbeavu, prikazuju\xc4\x87i samo povr\xc5\xa1insku idili\xc4\x8dnu masku, izbjegavaju\xc4\x87i prikazati tamni sadr\xc5\xbeaj, rafiniranu etni\xc4\x8dku segregaciju, suprematizam "pouzdanih naroda" i sve ine nepravde prema "nepouzdanim" "antidr\xc5\xbeavnim" narodima, nepravde na kojima je po\xc4\x8divala idila i prosperitet, koji su unato\xc4\x8d slu\xc5\xbebenoj propagandi bili samo za neke._NEWLINE_Na po\xc4\x8detku Leksikona YU mitologije nalazi se ilustrirana kronolgija najva\xc5\xbenijih doga\xc4\x91aja iz povijesti Jugoslavije u razdoblju od 1943. do 1991. godine._NEWLINE_Drugo, pro\xc5\xa1ireno izdanje Leksikona sadr\xc5\xbei 912 leksikonskih jedinica i 555 ilustracija.\n_START_SECTION_\nZanimljivosti\n_START_PARAGRAPH_\nRedatelj Oliver Frlji\xc4\x87 je 2011. napravio predstavu "Leksikon YU mitologije" temeljenu prema knjizi. Predstava je nastala u koprodukciji kazali\xc5\xa1ta iz Slovenije, Hrvatske, Srbije, Makedonije, Crne Gore i Kosova. A u Hrvatskoj je imala premijeru u sklopu festivala Sa(n)jam knjige u Puli. Klju\xc4\x8dna pitanja koja je postavila predstava su bila: \xc5\xa1to danas predstavlja Jugoslaviju u sje\xc4\x87anju onih koji su u njoj \xc5\xbeivjeli, \xc5\xa1to i koliko o njoj znaju dana\xc5\xa1nje generacije, ro\xc4\x91ene nakon njenog raspada?'